24/07/2020 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 2020/22596.- Resolución de concesión definitiva do Programa FO207/2020

Don Valentín González Formoso, Presidente da Deputación Provincial da Coruña, Mediante resolución da Presidencia nº 19745, do 26 de xuño de 2020, que foi publicada no BOP do 30 de xuño de 2020, concedéronse de forma provisional as subvencións da convocatoria FO207: Convocatoria do programa de subvencións a concellos e entidades locais para o mantemento de conservatorios, escolas de música e escolas de danza municipais, durante o ano 2020, abrindo un prazo de 10 días hábiles, contados a partir do día seguinte ao da publicación da resolución provisional no Boletín Oficial da Provincia, para que os solicitantes puidesen comunicar, se for o caso, a desistencia da solicitude, presentar solicitude de reformulación ou de cambio de obxecto da subvención, presentar alegacións ou emenda de erros. Transcorrido o devandito prazo de 10 días sen que por parte dos solicitantes se formulase desistencia expresa, a subvención considerarase aceptada tacitamente. Visto que finalizou o prazo concedido aos interesados pola resolución devandita e visto que non se presentou alegación, emenda ou desistencia ningunha, Visto o informe do Servizo de Acción Social, Cultural e Deportes do 16 de xullo de 2020, no que se propón a concesión das subvencións Visto o informe do Servizo de Fiscalización do 20 de xullo, no que sinala que nesa data o Concello de Santiago de Compostela non está ao corrente nas súas obrigacións coa Deputación Provincial polo que, de acordo con o disposto no art.13 da Lei 38/2003, Xeneral de Subvencións, non poderá obter a condición de beneficiario de subvencións; en consecuencia, resulta de aplicación o establecido no art.216.2. c) do T. R. L. R. H. L., aprobado polo Decreto Lexislativo 2/2004, do 5 de marzo, que atribúe ao presente informe a condición de reparo suspensivo, Visto o informe da Tesourería do 21 de xullo, no que informa sobre as débedas do Concello de Santiago de Compostela con esta Deputación, que existen entre as dúas entidades débedas recíprocas de contía dinámica que evoluciona periódicamente por todo o cal, resulta moito máis operativo que todos os expedientes dos que se deriven ou poidan derivarse pagos ao citado Concello, avancen ata a fase P, ordenación do pago encargándose esta Tesourería de comparar as ditas débedas recíprocas en cada momento e efectuar os pagos necesarios, salvagardando sempre os importes que dan cobertura ás débedas que o Concello de Santiago mantén coa Deputación e procurando a menor distorsión posible. Que a data de hoxe, o Concello ten abonado a recarga provincial do IAE, non existindo débedas de fora do período voluntario. A vista dos informes sinalados e considerando que concorren circunstancias de interese provincial que xustifican a excepcionalidade para a concesión da subvención e atendendo ao obxecto e finalidade da actividade a realizar, en exercicio das atribucións que me confire o art.217.1 do do T. R. L. R. H. L., aprobado polo Decreto Lexislativo 2/2004, do 5 de marzo, 1.- Resolver a discrepancia, levantar o reparo e aprobar a concesión da subvención ao Concello de Santiago de Compostela; no entanto, non poderá efectuarse pago ningún en tanto non se regularice a situación descrita.2.- Aprobar a concesión das subvencións correspondentes ao Programa FO207: Convocatoria do programa de subvencións a concellos e entidades locais para o mantemento de conservatorios, escolas de música e escolas de danza municipais, durante o ano 2020, aos concellos e entidades locais seguintes: Total concedido 360.500,00€ 3.- Considerar como definitivos os orzamentos modificados de oficio naqueles casos que incluían gastos non subvencionables segundo a convocatoria. Os solicitantes poden consultar os orzamentos definitivos accedendo ao expediente telemático.4.- Autorizar a todas as entidades que o solicitaron para que poidan contratar máis do 50% da actividade subvencionada e/ou concertar a execución total ou parcial do obxecto da subvención con persoas vinculadas á entidade, cumprindo os requisitos establecidos no artigo 29.7. d da Lei 38/2003, do 17 de novembro, xeral de subvencións ( O importe subvencionable non pode exceder do custo incorrido pola entidade vinculada. A acreditación do custo realizarase na xustificación nos mesmos términos establecidos para a acreditación dos gastos do beneficiario). 5.- Dispor o gasto das subvencións concedidas con cargo á seguinte aplicación orzamentaria: 0612/3343/46201, fase A, referencia nº 22020000394, operación nº 220200008601, importe: 360.500,00 € 6.- Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no artigo 45.1. b. da Lei 39/2015, de 1 de outubro, do Procedemento Administrativo Común das Administracións Públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 22 de xullo de 2020. O presidente, O secretario, Valentín González Formoso José Luis Almau Supervía